සිරකරුවන් සමාජයෙන් කොන් නොකර ඔවුන් රටට වැඩදායි පුද්ගලයන් බවට පත් කිරීමේ රජයේ වැඩ පිළිවෙළ ඉදිරියට ගෙන යාමට තම උපරිම ශක්තියෙන් කටයුතු කරන්නේ යැයි පුනරුත්ථාපන හා බන්ධනාගාර ප්‍රතිසංස්කරණ නියෝජ්‍ය ඇමැති සරත් චන්ද්‍රසිරි මුතුකුමාරණ මහතා පැවැසීය.තම අමාත්‍යංශය රටට වැඩදායී අමාත්‍යංශයක් බවට පත් කිරීමට චන්ද්‍රසිරි ගජදීර ඇමැතිතුමන් ට ශක්තියක් වීමටත්, උපරිම සහයෝගය ලබා දීමටත් කැපවන බවද නියෝජ්‍ය ඇමැතිවරයා කීය‍.මුතුකුමාරණ මහතා සියධූරයේ නිල රාජකාරි ඇරඹීම නිමිත්තේන් ඊයේ (23) පෙරවරුවේ එම අමාත්‍යංශයේ පැවැති උත්සවයේදී මේ අදහස් පළ කළේය.පුද්ගලයන් යහමගට යැවීමේ උදාර කාර්යය උර මත රැඳී ඇති මේ අමාත්‍යංශයේ කටයුතු සිදුකිරීමට මේ අමාත්‍යංශය අනුබද්ධ ආයතනවල සියලුම නිලධාරීන්ගේ සහාය තමන් අපේක්ෂා කරන බව පැවැසූ මුතුකුමාරණ මහතා සිය නියෝජ්‍ය ඇමැති පදවිය තමන්ට ලබා දීම පිළිබඳව ජනාධිපති මහින්ද රාජපක්ෂ මහතාට සිය ස්තූතිය පිරිනමන බවද පැවැසීය.‍එහිදී අදහස් පළ කළ ඒ මහතා, ගමකින් ආ කෙනකු ලෙස මා මුලින්නම සාමාන්‍ය ග්‍රාමීය මට්ටමේ දේශපාලනයට අවතීර්ණ වුණා.